|  |  |
| --- | --- |
| ГРБОВИ ЗА МЕМОРАНДУМ | Република СрбијаАутономна покрајина Војводина**Покрајински секретаријат за****пољопривреду, водопривреду и шумарство**Булевар Михајла Пупина 16, 21000 Нови СадТ: +381 21 487 44 11; 456 721 F: +381 21 456 040 psp@vojvodina.gov.rsБрој: 000427434 2024 09419 000 000 000 001Дана: 12.02.2024. годинеП р е д л о г |
|  |  |

На основу члана 5. Закона о обављању саветодавних и стручних послова у области пољопривреде(„Сл. гласник РС“, бр. 30/2010), чланова 16. и 24. Покрајинске скупштинске одлуке о покрајинској управи („Сл. лист АП Војводине“, бр. 37/2014, 54/2014 - др. одлука, 37/2016, 29/2017, 24/2019, 66/2020 и 38/2021), чл. 11. и 23. став 4. Покрајинске скупштинске одлуке о буџету АП Војводине за 2024. годину („Службени лист АПВ“, брoj 45/23), и Програма подршке пољопривредним стручним и саветодавним службама у обављању саветодавних и прогнозно извештајних послова у заштити биља у АП Војводини за 2024. годину („Службени лист АПВ”, број 45/2023), а у вези тачком II подтачке 2.7. Покрајинскe скупштинскe одлукe о програму подршке за спровођење пољопривредне политике и политике руралног развоја за територију аутономне покрајине војводине у 2024. години(„Сл. лист АП Војводине"“, бр. 45/2023)**,** и тачком II подтачком 1.2. Програма заштите, уређења и коришћења пољопривредног земљишта на територији Аутономне покрајине Војводине у 2024. години , тачка II подтачка 1.2. «Систематско праћење болести и штеточина, превенција контаминације пољопривредног земљишта и воде у мелиоративним каналима» („Службени лист АПВ 45/2023) Покрајински секретаријат за пољопривреду, водопривреду и шумарство (у даљем тексту: Покрајински секретаријат) расписује

**Јавни позив**

 **ЗА УЧЕШЋЕ ПРАВНИХ ЛИЦА У**

 **ОБАВЉАЊУ САВЕТОДАВНИХ И**

**ПРОГНОЗНО ИЗВЕШТАЈНИХ ПОСЛОВА У ЗАШТИТИ БИЉА**

 **НА ПОДРУЧЈУ АП ВОЈВОДИНЕ У 2024.ГОДИНИ**

1. **ЦИЉЕВИ ЈАВНОГ ПОЗИВА**

Циљ јавног позива за обављање саветодавних послова је да правна лица која обављају саветодавне послове својим радом обезбеде подршку пољопривредним произвођачима са подручја АП Војводине у обављању пољопривредне делатности и обезбеди путем саветодавног рада бољу информисаност и подизање нивоа знања пољопривредних произвођача ради лакшег и организованијег управљања сопственим газдинствима и повећања обима и квалитета пољопривредне производње.

Циљ јавног позива за обављање прогнозно извештајних послова у заштити биљаје да се обезбеди системска подршка пољопривредним произвођачима са подручја АП Војводине везано за заштиту економски значајних гајених усева и воћних засада од напада штетних организама и евентуалне штете сведу на минимум. Рационалном употребом пестицида доприноси се пре свега заштити здравља људи и животне средине и остварују економске уштеде и смањује загађење животне средине.

1. **ПРЕДМЕТ ЈАВНОГ ПОЗИВА**

Јавни позив се расписује за финансирање реализације:

1. саветодавних послова и
2. прогнозно извештајних послова у заштити биља

на подручју АП Војводине у 2024. години (у даљем тексту: Јавни позив).

**Саветодавни послови се реализују у складу са програмима**:

* Програмом подршке пољопривредним стручним и саветодавним службама у обављању саветодавних и прогнозно извештајних послова у заштити биља у АП Војводини за 2024. годину („Службени лист АПВ 45/2023),
* Програмом подршке за спровођење пољопривредне политике и политике руралног развоја за територију Аутономне покрајине Војводине у 2024. години, тачка 2.7. мера 306. „Подршка пружању савета и информација пољопривредним произвођачима, удружењима, задругама и другим правним лицима у пољопривреди“ („Службени лист АПВ 45/2023).

**Прогнозно извештајни послови у заштити биља се реализују складу са програмима:**

* Програмом подршке пољопривредним стручним и саветодавним службама у обављању саветодавних и прогнозно извештајних послова у заштити биља у АП Војводини за 2024. годину („Службени лист АПВ 45/2023),
* Програма заштите, уређења и коришћења пољопривредног земљишта на територији Аутономне покрајине Војводине у 2024. години , тачка II подтачка 1.2. «Систематско праћење болести и штеточина, превенција контаминације пољопривредног земљишта и воде у мелиоративним каналима» („Службени лист АПВ 45/2023) .

**3. ВРЕМЕНСКИ ОКВИР ЈАВНОГ ПОЗИВА**

**Јавни позив је отворен до 28.02.2024. године.**

**4. ПРАВО УЧЕШЋА НА ЈАВНИ ПОЗИВ**

 Право учешћа и корисници средстава су Привредна друштва која су разврстана у микро и мала правна лица, у складу са Законом о привредним друштвима („Службени гласник РС“, бр. 36/2011, 99/2011, 83/2014, 5/2015, 44/2018, 95/2018, 91/2019 и 109/2021) , која учествују у обављању саветодавних послове у складу са Законом о обављању саветодавних послова у области пољопривреде („Службени гласник РС“, број 30/2010), која су основана од стране владе Републике Србије, а која су са подручја АП Војводине.

**Општи услови које правна лица која се пријављују на Јавни позив треба да испуне су :**

1. Подносилац пријаве мора имати седиште на територији јединице локалне самоуправе у АП Војводини;
2. Подносилац пријаве мора бити уписан у Регистар привредних субјеката;
3. Подносилац пријаве мора бити основан од стране  Републике Србије,;

**Специфични услови које правна лица треба да испуне да би могли да се пријаве на Јавни позив су:**

* за обављање саветодавних послова да имају запослене саветодавце са важећом лиценцом (уписане у централни регистар саветодаваца), по могућности различитих профила ,
* уколико се пријављују само са програмом за лабораторијска испитивања биљних производа и производа добијених прерадом биљних производа да имају лабораторије за испитивање биљних производа на здравствену безбедност производа и /или садржај хранљивих материја у земљишту и/или квалитет производа),
* да имају за обављање саветодавних или прогнозно извештајних послова потребну опрему за рад (минимум 2 аутомобила, компјутере или лаптопове, мобилне телефоне и другу опрему потребну за рад),
* за обављање прогнозно извештајних послова у заштити биља да имају запослена стручна лица (најмање два инжењера за заштиту биља),
* за координацију рада регионалних центара да поседује решење о поверавању послова координације рада регионалних центара у обављању прогнозно извештајних послова у заштити биља и да поседују лабораторију за детекцију штетних организама (детекцију вируса),
* да доставе свој планирани Програм рада за 2024. годину,
* да програм који доставе буде израђен у складу са усвојеним програмима објављеним у Службеном листу АПВ број 45/2023 и у складу са Упутством за обављање саветодавних послова, односно Програмом рада Прогнозно извештајне службе у заштити биља за АП Војводину за 2024. годину

**5. ВИСИНА И НАМЕНА ПОДСТИЦАЈНИХ СРЕДСТАВА**

**Укупан износ бесповратних средстава који се опредељују овим јавним позивом је 177.807.000,00 динара** и то:

***А) за реализацију Саветодавних послова укупно 90.000.000,00 динара***

*и то*:

* За реализацију Основног програма саветодавних послова
* За реализацију Посебних програма саветодавних послова укупно динара и то:
* за реализацију Програма рада Центра за усавршавање,
* за реализацију Програма едукација и усавршавање саветодаваца,
* за одржавање Портала ПСС АПВ

**НАПОМЕНА : ОВАЈ ЈАВНИ ПОЗИВ ОДНОСИ СЕ САМО НА ОСНОВНИ ПРОГРАМ САВЕТОДАВНИХ ПОСЛОВА**

***Б) за реализацију Прогнозно извештајних послова у заштити биља укупно 87.807.000,00 динара и то :***

* За обављање прогнозно извештајних послова у заштити биља у оквиру 12 регионалних центара ПИС-а;
* За обављање послова координације и организације рада прогнозно извештајних послова у заштити биља.

6. **ПОТРЕБНА ДОКУМЕНТАЦИЈА**

Документација којом се испуњавају услови дефинисани у општим и специфичним условима које треба испунити да би се пријавили на Јавни позив је следећа:

* попуњен , потписан и оверен образац пријаве за учешће, за сваки програм за чије учешће се пријављујете (образсци се могу преузети са сајта Покрајинског секретаријата у делу где се налази текст Јавног позива);
* копију извода из Регистра привредних субјеката у којој се види шифра делатности;
* копију акта Владе Републике Србије или другог документа (оснивачки акт или други документ) у коме се види да је правно лица основано од стране Владе Републике Србије
* копију депо картона;
* копију пријаве ПИБ;
* списак возила и копије саобраћајних дозвола за возила која ће се користити у раду ( за обављање саветодавних или ПИС послова);
* потписану изјаву да правно лице поседује потребну опрему у којој су наведени: компјутери, мобилни телефона и друга опрема потребна за рад (образац се може преузети са сајта Покрајинског секретаријата у делу где се налази текст Јавног позива);
* биографије за делегиране саветодаваце и стручњаке који учествују у ПИС-у (не више од 1 стране А4 формата);
* копија Лиценце за обављање саветодавног рада;
* доказ о упису у Регистар пољопривредних саветодаваца;
* доказ о радном статусу (копија уговора о раду за све учеснике у реализацији програма );
* Програм рада (у складу са усвојеним програмима за 2024. годину и Упутствима за рад са исказаним: учесницима , планираним активностима и потребним буџетом за реализацију наведених активности;
* индикатор подрачуна из евиденције Корисника јавних средстава , код управе за трезор за намену за коју се пријављујете (са бројем рачуна).

**НАПОМЕНА: ПОДНОСИОЦИ ПРИЈАВЕ ЗА УЧЕШЋЕ У ПРОГРАМИМА ПОДНОСЕ ПРИЈАВУ СА ПОТРЕБНОМ ДОКУМЕНТАЦИЈОМ ЗА СВАКИ ПРОГРАМ ЗА КОЈИ СЕ ПРИЈАВЉУЈУ ПОСЕБНО И ЗА СВАКИ ДОСТАВЉАЈУ СВУ НАВЕДЕНУ ПОТРЕБНУ ДОКУМЕНТАЦИЈУ.**

**7. ПОСТУПАК ДОНОШЕЊА ОДЛУКЕ**

Поступак доношења одлуке регулисан је у складу са Правилником о спровођењу конкурса које расписује Покрајински секретаријат и Правилником за доделу средстава по овом Јавном позиву.

Одлуку о додели средстава по Јаном позиву доноси покрајински секретар на основу предлога Комисије. Одлука се објављује на званичној интернет страници Покрајинског секретаријата: [www.psp.vojvodina.gov.rs](http://www.psp.vojvodina.gov.rs)

**8. ИСПЛАТА БЕСПОВРАТНИХ СРЕДСТАВА**

Након доношења Одлуке о додели средстава по Јавном позиву, покрајински секретар у име Покрајинског секретаријата закључује уговор о додели средстава с Корисником, којим се регулишу права и обавезе уговорних страна.

Бесповратна средства исплаћују се авансно или квартално у складу са одредбама уговора, након потписивања уговора и у складу с приливом средстава у буџет АП Војводине.

Прихватљиви трошкови дефинисани су у оквиру усвојених програма и потписаних уговора за сваки програм или подпрограм наведен у Јавном позиву.

**9. НАЧИН ДОСТАВЉАЊА ПРИЈАВА**

 Пријаву на Јавни позив с траженом документацијом достављати поштом на адресу:

**Покрајински секретаријат за пољопривреду,**

**водопривреду и шумарство**

**21000 Нови Сад**

**Булевар Михајла Пупина број 16**

или лично на писарници покрајинских органа управе у згради Покрајинске владе АП Војводине, сваког радног дана од 9.00 до 14.00 часова у затвореној коверти са с назнаком:

„ **ПРИЈАВА НА ЈАВНИ ПОЗИВ ЗА УЧЕШЋЕ ПРАВНИХ ЛИЦА У 2024.ГОДИНИУ:**

**А*)* Обављању с*аветодавних послова за Основни Програм ,***

***Б) Обављању прогнозно извештајних послова у заштити биља*** ”

**НАПОМЕНА:** **Пријаве се подносе посебно за програм А) и посебно за програм Б) са комплетираном траженом документацијом .**

**10. КОНТАКТ ЗА ДОДАТНЕ ИНФОРМАЦИЈЕ**

Све додатне информације можете добити путем телефона 021/487-4461 и 021/487-4500, од 10 до 12 часова сваког радног дана за време трајања Јавног позива.

**11. ПОДАЦИ О ПРЕУЗИМАЊУ ДОКУМЕНТАЦИЈЕ ЗА ПРИЈАВУ У ЕЛЕКТРОНСКОЈ ФОРМИ**

Текст Позива и образци за пријаву за учешће на Јавном позиву могу се преузети на званичној интернет страници Покрајинског секретаријата: [www.psp.vojvodina.gov.rs](http://www.psp.vojvodina.gov.rs).

|  |
| --- |
| **Покрајински секретар** |
|  **Владимир Галић** |

|  |  |
| --- | --- |
| 1. Драгица Илић,  председник
 | \_\_\_\_\_\_\_\_\_\_\_\_\_\_\_\_\_\_\_\_\_ |
| 1. Маринела Загорац, заменик председника
 | \_\_\_\_\_\_\_\_\_\_\_\_\_\_\_\_\_\_\_\_\_ |
| 1. Јулкица Симић, члан
 | \_\_\_\_\_\_\_\_\_\_\_\_\_\_\_\_\_\_\_\_\_ |
| 1. Александар Матић, члан
 | \_\_\_\_\_\_\_\_\_\_\_\_\_\_\_\_\_\_\_\_\_\_ |
| 1. Слободан Теофанов , члан
 | \_\_\_\_\_\_\_\_\_\_\_\_\_\_\_\_\_\_\_\_\_\_ |